Diari Oficial de la Generalitat Valenciana


Sumari del DOGV 5987, del 02-04-2009 (2009/3461)

ORDE de 16 de març de 2009, de la Conselleria de Cultura i Esport, per la qual es convoca un concurs públic per a la concessió de tres beques al Museu de Belles Arts de València: una beca d'investigació i catalogació dels fons del museu, una beca d'investigació i estudi en didàctica museística, i una d'investigació i estudi en documentació artística.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5987

Data del DOGV
:   02-04-2009

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2009/3461


Data del document
:   16-03-2009

Organisme emissor
:   Conselleria de Cultura i Esport

Tipus de document
:   Ordre

Anàlisi jurídica

 Descriptors 

:   * ajuda pública
    * suport econòmic
    * assignació per estudis

ORDE de 16 de març de 2009, de la Conselleria de Cultura i Esport, per la qual es convoca un concurs públic per a la concessió de tres beques al Museu de Belles Arts de València: una beca d'investigació i catalogació dels fons del museu, una beca d'investigació i estudi en didàctica museística, i una d'investigació i estudi en documentació artística. [2009/3461]
La Conselleria de Cultura i Esport pretén continuar desplegant les línies d'actuació encaminades al perfeccionament d'investigadors i estudiosos de fons museològics, i orientades al mateix temps a completar l'elaboració dels catàlegs científics del Museu de Belles Arts de València, així com l'ordenació i la informatització de la seua biblioteca, especialitzada en fons relatius a les belles arts; i a realitzar l'activitat de didàctica museística, dirigida a la millor comprensió de les activitats expositives per part d'un públic divers.
Es tracta d'afavorir un mecanisme per a contribuir a la formació de personal tècnic de museus, seleccionant el personal més adequat per a dur a terme este treball. La labor de documentació dels fons artístics, bibliogràfics i documentals del Museu de Belles Arts de València, així com la d'elaboració i execució de plans i guies didàctiques adaptats als diversos nivells de formació dels visitants dels museus, requerixen uns coneixements tècnics especialitzats.
Per tot això, d'acord amb el que disposa el Decret legislatiu de 26 de juny de 1991, pel qual s'aprova el Text Refós de la Llei d'Hisenda Pública de la Generalitat Valenciana, la Llei 38/2003, de 17 de novembre, General de Subvencions, el Reglament General de Subvencions, aprovat pel Reial Decret 887/2006, de 21 de juliol, així com el Decret 108/1992, de 6 de juliol, del Govern valencià, pel qual es regula la concessió de beques, i fent ús de les facultats que em conferix l'article 28 de la Llei 5/1983, de 30 de desembre, del Consell,
ORDENE
Primer
Es convoca un concurs públic per a la concessió d'una beca d'investigació per a completar la catalogació dels fons del Museu de Belles Arts de València, una beca per a la investigació, preparació i realització de la didàctica del museu, i una beca d'investigació i estudi en la documentació artística del museu per a la seua ordenació i informatització, i s'aproven les bases per les quals es regix esta convocatòria, així com el model d'instància, inclòs en la present orde.
Segon
L'import total de les beques és de 30.000 euros (trenta mil euros), pagadors a càrrec de la partida pressupostària 00.52.41.786.24.7, codi de línia T1849000, condicionada a l'existència de crèdit adequat i suficient en el pressupost de la Generalitat Valenciana per a l'exercici de 2009.
Tercer
La present convocatòria no necessita ser notificada a la Comissió Europea, ja que no complix tots els requisits de l'apartat 1 de l'article 87 del Tractat CE, perquè no interferix en el tràfic ni, per tant, en la competència i per l'escàs import de les ajudes, tot això d'acord amb el que disposa l'article 7.4 del Decret 147/2007, de 7 de setembre, del Consell, en relació amb el que establix l'article 3.4 de la mateixa norma.
Disposicions finals
Primera
Es delega en la directora general de Patrimoni Cultural Valencià la facultat de resoldre la concessió de les beques, i se l'autoritza perquè dicte les resolucions oportunes per al desplegament i l'execució de la present orde.
Segona
Esta orde entrarà en vigor el mateix dia de la publicació en el Diari Oficial de la Comunitat Valenciana.
D'acord amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es pot presentar potestativament recurs de reposició o directament recurs contenciós administratiu, en els terminis i davant dels òrgans que s'indiquen a continuació:
a) El recurs de reposició s'ha d'interposar davant de l'òrgan que dicta el present acte en el termini d'un mes a comptar des de l'endemà de la publicació.
b) El recurs contenciós administratiu ha de plantejar-se davant del Tribunal Superior de Justícia de la Comunitat Valenciana en el termini de dos mesos comptats des de l'endemà de la publicació.
València, 16 de març de 2009
La consellera de Cultura i Esport,
TRINIDAD MIRÓ MIRA
Annex I
Bases de la convocatòria del concurs per a la concessió de tres beques al Museu de Belles Arts de València: una beca d'investigació i catalogació dels fons del museu, una beca d'investigació i estudi en didàctica museística, i una d'investigació i estudi en documentació artística del museu, participant en l'ordenació i informatització.
Primera. Objecte
La beca d'investigació i catalogació s'atorga per a completar la catalogació dels fons del museu; la beca d'investigació i estudi en didàctica per a participar en les labors de preparació i execució de plans i activitats didàctiques del museu; i la de beca d'investigació i estudi en la documentació artística del museu per a participar en l'ordenació i la informatització de la seua biblioteca, facilitant la investigació, la documentació, la didàctica de l'art i la biblioteconomia, amb la possibilitat d'incrementar i perfeccionar els coneixements museològics i museogràfics dels beneficiaris, al participar en les labors tècniques i científiques del Museu de Belles Arts de València.
Cada persona interessada podrà presentar una sol·licitud de participació en el concurs públic i només podrà optar a una de les beques convocades.
No seran admesos els beneficiaris de les beques convocades en anys anteriors
Segona. Dotació econòmica
La dotació anual de cada beca és de 10.000 euros (deu mil euros), que es pagaran en mensualitats prorratejades a partir de la concessió i fins al 31 de desembre de 2009, amb el lliurament previ del certificat d'aprofitament corresponent expedit pel director del Museu de Belles Arts de València.
Tercera. Requisits dels aspirants
Les beques objecte de la convocatòria s'adjudicaran per concurs entre els diversos aspirants que complisquen els requisits següents i els acrediten documentalment:
1) Ser persona física resident a la Comunitat Valenciana.
2) Els qui opten per les beques d'investigació i catalogació dels fons del museu hauran d'estar en possessió del títol de Llicenciat en 'Història de l'Art. Els qui opten per la beca d'investigació i estudi en didàctica museística hauran d'estar en possessió del títol de Llicenciat en Història de l'Art; Llicenciat en Humanitats o Llicenciat en Ciències de l'Educació. En el cas que s'opte per la beca de documentació artística haurà d'estar en possessió del títol de Llicenciat en Documentació o altra titulació superior, sempre que s'acrediten cursos i coneixements en Biblioteconomia i Documentació.
3) En tot cas, els aspirants hauran d'acreditar experiència en la utilització de programes informàtics a nivell d'usuari.
4) No podran obtindre la condició de beneficiàries les persones sol·licitants que es troben en alguns dels casos previstos en l'article 13.2 de la Llei 38/2003, de 17 de novembre, General de Subvencions.
5) No podran obtindre la condició de beneficiàries les persones sol·licitants que no es troben, quan finalitze el termini de presentació de la sol·licitud, al corrent en les obligacions tributàries i amb la Seguretat Social.
Quarta. Sol·licituds
1. Les sol·licituds, que s'han de formalitzar segons el model d'instància de l'annex (i poden obtindre's a les dependències de la Direcció General de Patrimoni Cultural Valencià, carrer de Colom, núm. 66, de València, o en l'adreça d'Internet http://www.cult.gva.es/dgpa/), hauran de presentar-se en el termini de quinze hàbils dies a partir de l'endemà de la publicació d'esta convocatòria en el Diari Oficial de la Comunitat Valenciana.
2. Les sol·licituds, dirigides a la Direcció General de Patrimoni Cultural Valencià de la Conselleria de Cultura i Esport, podran presentar-se al Registre General d'esta conselleria, en les Direccions Territorials de Cultura i Esport de València, Castelló i Alacant, o per qualsevol dels mitjans establits en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú. Les sol·licituds hauran d'incloure els documents següents:
a) Instància ajustada al model annex, segons s'opte per la beca d'investigació i catalogació dels fons del museu, o per la beca d'investigació i estudi en didàctica del museu, o per la d'investigació i estudi en documentació artística.
b) Fotocòpia compulsada del DNI o del passaport.
c) Fotocòpia compulsada del certificat d'empadronament.
d) Fotocòpia compulsada de la titulació acadèmica.
e) Fotocòpia compulsada del certificat de l'expedient acadèmic.
f) Currículum de la persona sol·licitant, en què hauran de figurar els treballs de catalogació, o en el seu cas d'activitats didáctiques o de guia, o de biblioteconomia i documentació, fets amb anterioritat, així com tots els que haja realitzat prèviament i tinguen relació amb l'objectiu de les beques.
g) Acreditació documental dels coneixements, activitats, treballs i altres mèrits exigits com a requisits o declarats en el currículum.
Les publicacions indicades en el currículum s'hauran d'acreditar a través d'exemplars o fotocòpies.
h) Acreditació documental d'articles o ponències en congressos, simposis, jornades, seminaris etc., i de coneixements d'idiomes i d'informàtica (nivell d'usuari).
i) Declaració responsable de no incórrer en les prohibicions establides pels punts 2 i 3 de l'article 13 de la Llei 38/2003, de 17 de novembre, General de Subvencions, segons el model que figura en l'annex d'esta orde.
j) La persona sol·licitant haurà d'acreditar que es troba al corrent en les obligacions amb l'administració tributària estatal i de la Comunitat Valenciana i amb la Seguretat Social, d'acord amb la Llei 38/2003, de 17 de novembre, General de Subvencions, i els articles 22 i 23 del Reial Decret 887/2006, de 21 de juliol, pel qual s'aprova el Reglament de la llei esmentada. Si el certificat acreditatiu d'esta circumstància no fóra expedit en el termini màxim previst en l'article 22.2 del Reial Decret 887/2006, s'hauria d'adjuntar inicialment a la sol·licitud l'acreditació d'haver sol·licitat el certificat, que s'hauria d'aportar tan prompte com fóra expedit per l'òrgan corresponent.
3. Si la sol·licitud no conté totes les dades exigides o hi falta documentació acreditativa, es requerirà la persona interessada perquè en el termini de deu dies hàbils corregisca la falta o aporte els documents preceptius, amb la indicació que si no ho fa, es considerarà que ha desistit de la seua petició, després de dictar la resolució corresponent, d'acord amb els articles 42 i 71 de la Llei 30/1992, de Règim Jurídic de les Administracions Públiques i del Procediment Administratiu Comú.
Cinquena. Mèrits avaluables en el concurs
Els mèrits, que hauran de ser acreditats documentalment, seran avaluats per la comissió avaluadora d'acord amb el barem següent:
A. Beca d'investigació i catalogació dels fons del museu:
1) Expedient acadèmic: fins a 4 punts.
2) Altres títols (grau de doctor, màster, altres titulacions relacionades amb la beca sol·licitada): fins a 3 punts.
3) Publicacions o treballs relacionats amb la Història de l'Art: fins a 2 punts.
4) Aportació de treballs o ponències a congressos, simposis, jornades, seminaris, etc.: fins a 1 punt.
5) Coneixements d'idiomes de la Unió Europea: fins a 2 punts.
6) Coneixements de valencià: fins a 2 punts.
7) Coneixements d'informàtica: fins a 1 punt.
B. Beca d'investigació i estudi en didàctica museística
1) Expedient acadèmic: fins a 4 punts.
2) Altres títols universitaris (grau de doctor, màster, altres titulacions relacionades amb la beca sol·licitada): fins a 3 punts.
3) Publicacions o treballs relacionats amb la didàctica museística: fins a 1 punt.
4) Experiència en treballs didacticodocents en museus o centres culturals: fins a 2 punts.
5) Coneixements d'idiomes de la Unió Europea: fins a 2 punt.
6) Coneixements de valencià: fins a 2 punts.
7) Coneixements d'informàtica: fins a 1 punt.
C. Beca d'investigació i estudi en documentació artística.
1) Expedient acadèmic: fins a 4 punts.
2) Altres títols (grau de doctor, màster, altres titulacions relacionades amb la beca sol·licitada): fins a 3 punts.
3) Publicació o aportació de treballs o ponències a congressos, simposis, jornades, seminaris, etc.: fins a 1 punt.
4) Experiència en treballs de biblioteconomia i documentació: fins a 2 punts.
5) Experiència en la utilització de programes informàtics específics de caràcter documental: fins a 1 punt.
6) Coneixements d'idiomes de la Unió Europea: fins a 2 punts.
7) Coneixements de valencià: fins a 2 punts.
Sisena. Comissió avaluadora
El procediment l'ha de tramitar, impulsar i instruir el Servici de Museus de la Direcció General de Patrimoni Cultural Valencià.
Per a la valoració dels mèrits de les persones sol·licitants es constituirà una comissió avaluadora integrada per:
- Cap de l'Àrea de Patrimoni Cultural Valencià i Museus, que exercirà la presidència.
- Cap del Servici de Museus.
- director/a del Museu de Belles Arts de València.
- Gerent del Museu de Belles Arts de València.
- Tècnic jurídic de la Direcció General de Patrimoni Cultural Valencià, que actuarà com a secretari/a de la comissió, amb veu i vot.
La comissió avaluadora podrà realitzar, a través dels seus membres o de l'assessorament d'altres tècnics, totes les comprovacions necessàries per a qualificar els mèrits adduïts.
Setena. Resolució
Finalitzada la valoració dels mèrits dels aspirants, la comissió avaluadora elevarà un informe con el resultat de l'avaluació, que serà remés a l'òrgan instructor, el Servei de Museus, el qual emetrà la proposta d'adjudicació de les beques, que elevarà a la directora general de Patrimoni Cultural Valencià,, la qual resoldrà per delegació la convocatòria de les beques.
La resolució d'adjudicació de les beques s'ha de publicar en el Diari Oficial de la Comunitat Valenciana, ajustant-se al que disposa l'article 18.1 de la Llei 38/2003, de 17 de novembre, General de Subvencions.
Si la resolució corresponent no es dicta ni es notifica en el termini de quatre mesos comptats a partir del dia en què esta orde de convocatòria produïsca efectes, es considerarà que queden desestimades totes les sol·licituds presentades, sense perjuí de l'obligació de resoldre expressament la present convocatòria.
Huitena. Incompatibilitat de la beca
La beca serà incompatible amb el desplegament simultani d'altres beques o ajudes similars, així com amb la realització d'una activitat regular que impedisca el compliment de les obligacions com a persones becades. La infracció d'esta regla deixarà sense efecte la beca adjudicada.
Novena. Obligacions de la persona becada
Tindrà la consideració de beneficiària de la beca la persona física destinatària dels fons públics a favor de la qual s'haja resolt prèviament l'atorgament i que haja de realitzar l'activitat inherent a la concessió.
Són obligacions de la persona becada o beneficiària de la beca, sense perjuí de les establides en l'article 14 de la Llei 38/2003, de 17 de novembre, General de Subvencions, les següents:
a) Ampliar i perfeccionar els seus coneixements en la matèria, col·laborant amb el personal tècnic del Museu de Belles Arts de València en els treballs específics que la direcció del centre li encomane i en l'horari establit per la Direcció General de Patrimoni Cultural Valencià.
b) Presentar una memòria final en què es descriguen els continguts de l'activitat desplegada, que serà enviada, una vegada supervisada per la direcció del Museu, a la Direcció General de Patrimoni Cultural Valencià.
c) Sotmetre's a les actuacions de control financer corresponents a la Intervenció General en relació amb la beca concedida.
d) Comunicar a l'entitat concedent la realització de treballs o estudis que dificulten el compliment de la finalitat proposada, i/o l'obtenció d'altres beques, subvencions o ajudes per a la mateixa finalitat o una d'anàloga, procedents de qualsevol administració o ens públic o privat.
Deu. Propietat intel·lectual
Les persones beneficiàries es comprometen a cedir gratuïtament i per escrit a la Conselleria de Cultura i Esport els drets de reproducció, còpia, distribució, difusió i transformació, en l'àmbit nacional i internacional, durant un termini indefinit i en règim d'exclusivitat, dels treballs realitzats durant el període de formació, incloent-hi la memòria final, que quedarà en propietat de la Conselleria de Cultura i Esport, els quals no podran ser utilitzats pels autors sense l'autorització corresponent.
El document de cessió i haurà de ser presentat per la persona beneficiària en el moment d'atorgament de la beca.
Onze. Duració de les beques
La duració de les beques objecte d'esta convocatòria serà d'un any des del moment de la concessió. Este període es podrà prorrogar, d'acord amb l'article 3 del Decret 108/1992, de 6 de juliol, del Govern valencià, duran un any més, sempre que hi haja consignació pressupostària en l'exercici corresponent i la pròrroga se supedite expressament a esta circumstància en la resolució corresponent.
Dotze. Naturalesa de les beques
Les beques són d'estudi i investigació en la catalogació dels fons, la didàctica museística i la documentació artística del Museu de Belles Arts de València, segons l'especialitat de la beca a què s'opte.
El fet d'haver accedit a una beca no establix cap tipus de relació laboral amb la Conselleria de Cultura i Esport ni amb el Museu de Belles Arts de València, on es durà a terme la beca, ni suposa cap compromís o dret preferent per a la incorporació posterior de la persona becada a la plantilla del dit centre.
Tretze. Contravencions i disposicions subsegüents
La directora general de Patrimoni Cultural Valencià podrà deixar sense efecte, a proposta de la comissió avaluadora, qualsevol de les beques concedides, amb l'audiència prèvia de la persona interessada, quan s'incórrega en alguna de les causes següents:
a) No realitzar l'activitat que motivà la concessió.
b) Deixar de complir els requisits exigits.
c) Incomplir sense una causa que ho justifique les condiciones establides en la convocatòria.
Catorze. Modificació de la resolució de concessió
Qualsevol alteració de les condiciones tingudes en compte per a la concessió de les beques i, en tot cas, l'obtenció concurrent de beques, subvencions o ajudes atorgades per altres administracions o ens públics o privats, donaran lloc a la modificació de la resolució de concessió i, si és pertinent, podran deixar sense efecte la beca concedida.
Quinze. Reintegrament de les quantitats percebudes
Sense perjuí del que establix l'article 37 de la Llei 38/2003, de 17 de novembre, General de Subvencions, serà procedent el reintegrament de les quantitats percebudes i l'exigència de l'interés de demora des del moment del pagament de la beca en el cas que la persona beneficiària es trobe en alguns dels casos previstos l'article 37 de la Llei 38/2003, de 17 de novembre, General de Subvencions.